LIBER OCTAVUS. 759 



omnia involant ; non garrulitatem, qua ad nauseam usque aliis 

 obstrepunt ; sed vitium aliud magis occulttim ; nempe sermonis 

 regimen minime omnium prudens et politicum ; hoc est, cum 

 quis ita sermonem (in colloquiis privatis) instituit, ut quaecunque 

 in animo habeat quaB ad rein pertinere putet, simul, et tanquam 

 uno spiritu et oratione continuata, proferat. Hoc enim pluri- 

 mum negotiis officit. Siquidem primo, oratio intercisa et per 

 partes infusa longe magis penetrat quam continuata ; quoniam 

 in continuata pondus rerum non distinct e et sigillatim excipitur, 

 nee per moram nonnullam insidet, sed ratio rationem antequam 

 penitus insederit expellit. Secundo, nemo tain potenti et foclici 

 eloquentia valet, ut primo sermonis impetu eum quem alloqui- 

 tur mutum et elinguem plane reddat; quin et alter aliquid 

 vicissim respondebit, et fortasse objiciet : turn vero accidit, ut 

 quae in refutationem aut replicationem reservanda fuissent, 

 praemissa jam et antea delibata vires suas et gratiam amiserint. 

 Tertio, si quis ea quae dicenda sunt non simul effundat sed per 

 partes eloquatur, aliud primo aliud subinde injiciens, sentiet ex 

 ejus quem alloquitur vultu et response quomodo singula ilium 

 affecerint, quam in partem accepta fuerint ; ut quae adhuc re- 

 stant dicenda cautius aut supprimat aut excerpat. 



PARABOLA. 



16. Si spiritus potestatem habentis ascenderit super te, locum tuum 

 ne dimiseris ; quia curatio faciet cessare magna peccata. 1 



EXPLICATIO, 



Praecipit Parabola quomodo se quis gerere debeat, cum iram 

 atque indignationem principis incurrerit. Praeceptum duplex : 

 primo, ut non dimittat locum suum ; secundo, ut curationi, tan- 

 quam in morbo aliquo gravi, diligenter et caute attendat. Con- 

 sueverunt enim homines, postquam commotos contra se principes 

 suos senserint, partim ex dedecoris impatientia, partim ne vulnus 

 observando refricent, partim ut tristitiam et humilitatem eorum 

 principes sui perspiciant, se a muncribus et functionibus suis 

 subducere ; quinetiam interdum ipsos magistratus et dignitates 

 quas gerunt in principum manus restituere. At Salomon hanc 

 mcdendi viam, veluti noxiam, improbat ; idque summa profecto 

 ratione. Primo enim, dedecus ipsum minis ilia publicat; 

 unde turn iniinici atque invidi audaciores fiunt ad laadendum, 

 turn amici timidiores ad subveniendum. Secundo, hoc pacto 



1 Ecclos. x. 4. 

 3 C 4 



